Kommende iPad Pro OLED får måske M4 chip

Den 7. maj går det løs, hvad angår nye iPads – nu tyder rygterne på, at vi ser en iPad Pro med M4 chip.

Apple forventes nemlig at præsentere nye iPads om en uges tid, herunder en iPad Pro med OLED skærm. Nu peger et nyt rygte desuden på, at den nye iPad Pro bliver udstyret med en M4 chip.

M4 chippen siges at have et stort fokus på kunstig intelligens, altså AI, hvilket hænger godt sammen med rygterne om fokus på AI i iOS 18 og iPadOS 18. iPad Pro OLED bliver tilgængelig to størrelser – 11″ og 12,9″ Desuden rygtes den at blive den tyndeste iPad Pro nogensinde, takket være et smalt og avanceret OLED-panel.

Ny Apple Pencil?

Under eventet siges det også at Apple vil introducere næste generation af Apple Pencil, ifølge Bloomberg. Opgraderinger såsom haptisk feedback og en sensor der registrerer om du trykker på pennen, siges at være de største nyheder.

Apples iPad-event løber af stablen om en lille uges tid, den 7. maj.